Danica Dakić

**Danica Dakić** (rođena 1962) je bosanskohercegovačka umjetnica i univerzitetska profesorica. Njeni radovi izlagani su na izložbama, uključujući i 58. Venecijansko bijenale (2019) na kojem je predstavljala Bosnu i Hercegovinu.

Dakić živi i radi u Düsseldorfu i Sarajevu. Trenutno je gostujući profesor na Univerzitetu primijenjenih umjetnosti u Beču.

## Život i obrazovanje 
Danica Dakić je rođena 1962.  u Sarajevu.

Diplomirala je  1985.  na Akademiji likovnih umjetnosti u Sarajevu, i  magistrirala slikarstvo na Univerzitetu umjetnosti u Beogradu. Preselila se iz Jugoslavije u Njemačku 1988. radi studija. Do 1990. godine studirala je na Kunstakademie Düsseldorf, gdje radi kao profesorica.

## Karijera 
Iako je diplomirala slikarstvo, Danica Dakić Dakić radi u svim medijima – od crteža do fotografije, video i zvučnih radova, filma, performansa i skulptura.

Kroz performativne i kolaborativne procese, istražuje koncepte kolektivnog pamćenja, jezika, identiteta, te njihove kontinuirane promjene i utopijske potencijale. Zajedno s učesnicima, stvara pozornice na kojima izranjaju individualne slike i narativi, udaljeni od političkih, društvenih i ekonomskih zadatosti, polazeći od arhitekture, historijskih lokacija, slika, ili slike iz historije (umetnosti).Njen način rada karakterizira dugogodišnja saradnja s fotografom Egbertom Trogemannom, kompozitorom Bojanom Vuletićem i producenticom Amrom Bakšić Čamo. Njeni projekti se često zasnivaju na dugotrajnim istraživačkim i produkcijskim procesima. Polazeći od određene arhitekture, historijskog mjesta ili (umjetničke) historijske slike, ona sa učesnicima stvara pozornice na kojima se stvaraju pojedinačni svjetovi slika i narativa, izvan političkih, društvenih ili ekonomskih klasifikacija i kodifikacija.

### Rani rad
Rat u Bosni i Hercegovini i opsada Sarajeva bile su značajne teme u  ranijem radnju Danice Dakić. U saradnji sa Sarajevskim centrom za savremenu umjetnost (SCCA), razvijala je radove u javnom prostoru u Sarajevu, koji su su bavili poratnim previranjima i ticali se procesima razvoja jezika.

Kroz seriju slika nazvanu "White Pictures," prenijela je osjećaj gubitka i nepovezanosti. Zatim, 1996. godine je predstavila instalaciju  "Blaues Auge" koja je bila sačinjena od hiljade novinskih komada koje je godinama sakupljala. Isječci su bili postavljeni na prozore, povezani prozirnom folijom, čime je onemogućen vizuelni kontakt između unutrašnjosti galerije i vanjskog prostora. Ovim radom ukazala je na prekid komunikacije sa svojom zemljom tokom rata, ali i na aspekte medijskog izvještavanja. Od tada se okreće drugim umjetničkim formama, uključujući video, fotografiju, performans, zvuk i tekst.

U video projekciji MADAME X (1997.) prvi put se pozicionirala u Sarajevu nakon svih promjena uzrokovanih ratom. U jednoj sarajevskoj ulici, mogla su se vidjeti njena usta kako bezvučno govore.

## Izložbe 
### Odabrane samostalne izložbe 
* 2002: *Prayer*, Kunstverein Ulm (Umjetničko udruženje Ulm).
* 2005: *Role Taking, Role Making*, Kulturzentrum Sinsteden, Rhein-Kreis Neuss (Kulturni centar Sinsteden, okrug Rhein-Kreis Neuss)
* 2008: *Triptychon*. Mala Galerija pri Modernoj galeriji, Ljubljana
* 2009: *Danica Dakić*, Kunsthalle Düsseldorf
* 2010: *Danica Dakić.* *Role-Taking, Role-Making*, Generali Foundation, Vienna
* 2011: *Danica Dakić*, Muzej Hammer, Los Angeles
* 2013: *Danica Dakić: Safe Frame,* Muzej savremene umjetnosti, Frankfurt 
* 2019: *Zenica Trilogy*, Paviljon Bosne i Hercegovine na 58. Venecijanskom Bijenalu
* 2023: *STENA DANICA*, Muzej Röda Sten Konsthall (Crvena stijena)
* 2003: *In den Schluchten des Balkan*, Kunsthalle Fridericianum, Kassel 
* 2005: Skulptur Biennale Münsterland, Borken (2005).
* 2007: *Talking Pictures*, K21 Kunstsammlung NRW, Düsseldorf
* 2007: DOCUMENTA 12, Kassel
* 2007: *Das ABC der Bilder*, Pergamonmuseum, Berlin

### Kolekcije
* Tate Modern, London 
* Muzej savremene umjetnosti Ars Aevi, Sarajevo
* Centar Georges-Pompidou, Pariz 
* CAPC –Musée d'Art Contemporain de Bordeaux
* Muzej savremene umjetnosti u Bordeauxu 
* MACBA - Museu d'Art Contemporani de Barcelona 
* Collection Neuflize Vie, Pariz
* Collection Société Générale, Pariz
* FRAC –Champagne-Ardenne, Reims
* Generali Foundation, Vienna / Salzburg
* Kulturzentrum bei den Minoriten, Grac
* Klassik Stiftung Weimar
* Sammlung des Landes Nordrhein-Westfalen
* Landtag Nordrhein-Westfalen, Duesseldorf
* mhk–Museumslandschaft Hessen Kassel
* NMNM –Nouveau Musée National de Monaco
*  Umjetnička galerija Bosne i Hercegovine, Sarajevo

### Publikacije
* *Danica Dakić.* Autori Boris Buden, Söke Dinkla, Ronja Friedrichs, Peter Gorschlüter, Sabine Maria Schmidt, Verlag für Moderne Kunst, 2018. 
* *Danica Dakić: Emily,* Gandy gallery 2011.
* *Danica Dakić.* , 2009. ISBN&nbsp;978-3-86560-679-2
* *Danica Dakić: Casa del Lago,* Kunsthaus Langenthal, 2009. ISBN&nbsp;978-3-905817-15-7
* *Danica Dakić: Role-Taking, Role-Making*, Verlag für moderne Kunst, Düsseldorf 2005. ISBN&nbsp;3-938821-26-4
* *Danica Dakić*: *Voices and Images*, Revolver, Frankfurt am Main, 2004. ISBN&nbsp;3-86588-016-9
* *Danica Dakić: Zenica Trilogy,* katalog, The Pavilion of Bosnia and Herzegovina at the 58th International Art Exhibition – La Biennale di Venezia, 2019.

### Rad u visokom obrazovanju
* Profesorica na Kunstakademie Düsseldorf (2022- danas)
* Profesorica na Bauhaus-Universität Weimar (2011-2022) 
* Gostujuća profesorica na Univerzitetu primjenjenih umjetnosi u Beču (2010-2011)
* Gostujuća profesorica na Bauhaus-Universität Weimar (2009-2010)

## Nagrade i priznanja
* Villa Massimo (2021), dodjeljuje Njemačka akademija u Rimu, za istaknute umjetnike/ce za istraživanje u inozemstvu

## Reference 
## Vanjski linkovi 
* Zvanična web stranica

Kategorija:Živi ljudi
Kategorija:Rođeni 1962.
Kategorija:Bosanskohercegovački umjetnici
Kategorija:Biografije, Sarajevo